--------------------------- ---α συγγενη των [---------------------------- ανδρας κα]λους καγαθους χειροτονησας δ[ικαστας ται πολι] ομοιως δε τ[ους] δικαστας διοτι ταν τε ενδαμιαν εποιησαντο αξιως του εξαποστειλαντος δαμου και αυτοσαυτων και τας πολιος των στρατιων και δεδοσθαι αυτοις αρετας ενεκε και δικαιοσυνας προξενιαν και πολιτειαν και αυτοις και εγγονοις κατα τον νομον και γας ενκτησιν και οικιας και ατελειαν υπαρχειν δε και τα λοιπα τιμια οσα τοις λοιποις προξενοις και ευεργεταις τας πολιος των στρατιων εχοντοις ασφαλειαν και ασυλιαν και αυτοις και χρηματοις και πολεμου και ειραν[ας] τα απο στρατιων και των εν στρατιωι κατοικεοντων. οπως δε α π[ροξ]ενια αναγραφη και το ψαφισμα εν τωι εμφανει καθ ον κα τροπον [φαιν]ηται επιταδειον ειμεν επιμελειαν ποιησασθαι τους εναρχο[υς] αρχοντας δομεν δε τους αρχοντας και του ψαφισματος τ[ου]του αντιγραφον τοις δικασταις και τον δαμον τον μιλησιων αξ[ιωμε]νον ειμεν απο τας πολιος των στρατιων οπως αναγραψη α[υτο εν] τε τωι του απολλωνος ιερωι και εν τωι του απολλωνος του [διδυ]μεως.
Ionia — Didyma — ca. 200 BC — I.Did. 487
 ca. 200 BC 